**Ministru kabineta noteikumu projekta “Grozījumi Ministru kabineta**

**2005. gada 17. maija noteikumos Nr. 339 “Kārtība, kādā atļauts veikt pasažieru un kravas komercpārvadājumus ar citu personu īpašumā esošiem autotransporta līdzekļiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |
|   **I. Tiesību akta projekta izstrādes nepieciešamība** |
| 1. | Pamatojums | Autopārvadājumu likuma 6.panta otrā daļa un 30.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2005. gada 17. maija noteikumu Nr. 339 “Kārtība, kādā atļauts veikt pasažieru komercpārvadājumus ar citu personu īpašumā esošiem autotransporta līdzekļiem” (turpmāk - MK noteikumi Nr. 339) attiecībā uz pasažieru komercpārvadājumiem ar taksometriem izdoti saskaņā ar Autopārvadājumu likuma (turpmāk – Likums) 35.panta septīto daļu.  Kārtība, kādā taksometru pakalpojumos var izmantot citu personu īpašumā esošus transportlīdzekļus, noteikta Ministru kabineta 2019.gada 6.marta noteikumos Nr. 148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru”, attiecīgi pieļaujot, ka pasažieru komercpārvadājumos ar taksometru var izmantot pārvadātāja īpašumā vai turējumā esošu autotransporta līdzekli, turējumu reģistrējot Transportlīdzekļu un to vadītāju valsts reģistrā. 2019.gada 12.jūlijā stājās spēkā grozījumi Likumā “Grozījumi Autopārvadājumu likumā (Nr.273/lp13), ar kuriem izslēgta Likuma 35.panta septītā daļa.  Atbilstoši grozījumiem Likumā, noteikumu projekts paredz svītrot norādē uz noteikumu izdošanas tiesisko pamatu atsauci uz Likuma 35.panta septīto daļu un normu, kas noteica MK noteikumu Nr.339 piemērošanu attiecībā uz taksometriem. Papildus paredzēts svītrot MK noteikumu Nr.339 10.punktu kā aktualitāti zaudējušu. Likuma 6. panta otrā daļa un 30.panta otrā daļa kā spēkā esošo noteikumu izdošanas tiesiskais pamats ir attiecināms uz kārtību, kādā atļauts veikt pasažieru un kravas pārvadājumus, nevis komercpārvadājumus ar citu personu īpašumā esošiem autotransporta līdzekļiem. Lai MK noteikumu Nr.339 1. punktā paredzētais tvērums atbilstu Likuma 6. panta otrajā daļā un 30. panta otrajā daļā paredzētajam pilnvarojumam Ministru kabinetam, noteikumu projekts paredz aizstāt noteikumos vārdu “komercpārvadājumi” ar vārdu “pārvadājumi”. Noteikumi stājas spēkā Oficiālo publikāciju un tiesiskās informācijas likumā noteiktajā vispārējā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|   1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 31.maijā <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti |  Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza:

Valsts sekretāra p.i. L.Austrupe